jkorsvik/nowiki_second_scrape_merged huggingface dataset:
Ascoliocerus

Ascoliocerus er en slekt av biller som hører til familien smellere (Elateridae).


== Utseende ==
Nokså små (ca. 5 millimeter) og brede, blanke, mørke smellere. Antennene er 11-leddete, ganske lange, noe sagtakkede. Brystskjoldet (pronotum) er rundet sett ovenfra, gjerne omtrent så langt som bredt. Sidekantene er tydelig markerte, og bakhjørnene er rett tilbaketrukket. Dekkvingene er noe hvelvede og rundede, vanligvis omtrent så brede som brystskjoldet, med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Disse artene lever på bakken på fuktige steder, og kan gjerne finnes under steiner.


== Utbredelse ==
Slekten har en holarktisk utbredelse, mest i de nordlige delene. I Norge forekommer det én art i de tre nordligste fylkene.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856
Stammen Hypnoidini Schwarz, 1906
Slekten Ascoliocerus Mequignon, 1930
Ascoliocerus barbatus (J. R. Sahlberg, 1887)
Ascoliocerus basalis (Motschulsky, 1859)
Polarsmeller, Ascoliocerus hyperboreus (Gyllenhal, 1827) (= Berninelsonius hyperboreus)
Ascoliocerus fluviatilis (Lewis, 1894)
Ascoliocerus kurilensis (Gurjeva, 1972)
Ascoliocerus sanborni (Horn, 1871)
Ascoliocerus saxatilis (Lewis, 1894)


== Eksterne lenker ==
Victor Hanssen (1966). Biller 23. Smældere og pragtbiller (dansk). 74 (1 utg.). København: G. E. C. Gads forlag.  [Bestemmelsesnøkler til danske arter]
bugguide.net - bildedatabase over nordamerikanske insekter
(en) Ascoliocerus i Encyclopedia of Life 
(en) Ascoliocerus i Global Biodiversity Information Facility 
(no) Ascoliocerus hos Artsdatabanken 
(en) Ascoliocerus hos NCBI 
Ascoliocerus – detaljert informasjon på Wikispecies
Timea Milošević

Timea Milošević (født 29. juni 1991 i Sombor) er en serbisk håndballspiller, som spiller for den ungarske klubben Kisvárda og det serbiske landslaget.
Hun ble tatt ut i bruttotroppen til Ljubomir Obradović foran Håndball-VM 2019 i Japan, men var ikke blant de 16 utvalgte.


== Referanser ==


== Eksterne lenker ==
(en) Timea Milošević – Det europeiske håndballforbundet (EHF)
Milica Rančić

Milica Rančić (født 18. juli 1991) er en serbisk håndballspiller, som spiller for den polske klubben Start Elbląg og det serbiske landslaget.
Hun ble tatt ut i bruttotroppen til Ljubomir Obradović foran Håndball-VM 2019 i Japan, men var ikke blant de 16 utvalgte.


== Referanser ==


== Eksterne lenker ==
(en) Milica Rančić – Det europeiske håndballforbundet (EHF)
Friidrett under parapanamerikanske leker 2019 - 5000 meter T54 menn

5000 meter T54 for menn under Parapanamerikanske leker 2019 ble arrangert i Lima 24. august 2019 kl 16:40. Kun finale ble avholdt. Klassen var også åpen for utøvere i klassen T53.
T54 er en klasse for funksjonsshemmede utøvere innen parafriidrett, der utøverne bruker rullestol. Utøverne har noe funksjon i beina, og delvis til full funksjon i overkroppen, samt normal funksjon i skuldre og armer.


== Rekorder ==
Gjeldende rekorder i klassen T54 før parapanamerikanske leker 2019, og eventuelle nye rekorder satt under lekene:


== Resultater ==


=== Finale ===


== Referanser ==


== Kilder ==
Lima 2019 - Resultater
Lima 2019 - Resultater, pdf


== Eksterne lenker ==
Lima 2019 - Para athletics
The Temple

The Temple er distriktet i London rundt Temple Church. Det er et viktig sentrum for engelsk rett, både historisk og i moderne tid. Distriktet består av de to enklavene Inner Temple og Middle Temple, som er to av de fire rettssamfunnene (Inns of Court) og som fungerer som lokale myndigheter i stedet for City of London Corporation i sine respektive områder. Rettsbygningen Royal Courts of Justice ligger like mot nord og Temple undergrunnsstasjon ligger i vest, i City of Westminster.
En rekke advokater og sakførere har sine kontorfellesskap i The Temple.
Distriktet var opprinnelig en bastion for tempelridderne.


== Referanser ==
Jovana Milojević

Jovana Milojević (født 24. juli 1992 i Sremska Mitrovica) er en serbisk håndballspiller, som spiller for den polske klubben Zagłębie Lubin og det serbiske landslaget.
Hun ble tatt ut i bruttotroppen til Ljubomir Obradović foran Håndball-VM 2019 i Japan, men var ikke blant de 16 utvalgte.


== Referanser ==


== Eksterne lenker ==
(en) Jovana Milojević – Det europeiske håndballforbundet (EHF)
Jelena Agbaba

Jelena Agbaba (født 20. juni 1997 i Kikinda) er en serbisk håndballspiller, som spiller for den ungarske klubben Békéscsaba og det serbiske landslaget.
Hun ble tatt ut i bruttotroppen til Ljubomir Obradović foran Håndball-VM 2019 i Japan, men var ikke blant de 16 utvalgte.


== Referanser ==


== Eksterne lenker ==
(en) Jelena Agbaba – Det europeiske håndballforbundet (EHF)
Jovana Bogojević

Jovana Bogojević (født 30. august 1994 i Požarevac) er en serbisk håndballspiller, som spiller for den serbiske klubben Zaječar og det serbiske landslaget.
Hun ble tatt ut i bruttotroppen til Ljubomir Obradović foran Håndball-VM 2019 i Japan, men var ikke blant de 16 utvalgte.


== Referanser ==


== Eksterne lenker ==
(en) Jovana Bogojević – Det europeiske håndballforbundet (EHF)
Taiwanathous

Taiwanathous er en slekt av biller som hører til familien smellere (Elateridae). 


== Utbredelse ==
Slekten er utbredt i Øst-Asia (Taiwan).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856
Stammen Dendrometrini Gistel, 1856
Understammen Athoina Candéze, 1860
Slekten Taiwanathous Miwa, 1930
Taiwanathous arisanus Miwa, 1930


== Eksterne lenker ==
(en) Taiwanathous i Encyclopedia of Life 
(en) Taiwanathous i Global Biodiversity Information Facility
Friidrett under parapanamerikanske leker 2019 - 5000 meter T13 menn

5000 meter T13 for menn under Parapanamerikanske leker 2019 ble arrangert i Lima 24. august 2019 kl 17:06. Kun finale ble avholdt. Klassen var også åpen for utøvere i klassen T12.
T13 er en klasse for synshemmede utøver innen parafriidrett.


== Rekorder ==
Gjeldende rekorder i klassene T12 og T13 før parapanamerikanske leker 2019, og eventuelle nye rekorder satt under lekene:


== Resultater ==


=== Finale ===


== Referanser ==


== Kilder ==
Lima 2019 - Resultater
Lima 2019 - Resultater, pdf


== Eksterne lenker ==
Lima 2019 - Para athletics
Friidrett under parapanamerikanske leker 2019 - 5000 meter T11 menn

5000 meter T11 for menn under Parapanamerikanske leker 2019 ble arrangert i Lima 24. august 2019 kl 15:06. Kun finale ble avholdt. 
T11 er en klasse for blinde utøvere innen parafriidrett.


== Rekorder ==
Gjeldende rekorder i klassen T11 før parapanamerikanske leker 2019, og eventuelle nye rekorder satt under lekene:


== Resultater ==


=== Finale ===


== Referanser ==


== Kilder ==
Lima 2019 - Resultater
Lima 2019 - Resultater, pdf


== Eksterne lenker ==
Lima 2019 - Para athletics
Rhinopsephus

Rhinopsephus er en slekt av biller som hører til familien smellere (Elateridae).


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Ampedini Gistel, 1856
Understammen Dicrepidiina Candéze, 1859
Slekten Rhinopsephus Schwarz, 1906
Rhinopsephus balachowksyi Girard, 1985
Rhinopsephus guineensis Girard, 2003
Rhinopsephus lamottei Girard, 2003
Rhinopsephus lucidus (Cobos, 1970)
Rhinopsephus martini Girard, 1985
Rhinopsephus milaris (Schwarz, 1903)
Rhinopsephus reticulicollis (Cobos, 1970)
Rhinopsephus venustus Girard, 1986


== Eksterne lenker ==
(en) Rhinopsephus i Encyclopedia of Life 
(en) Rhinopsephus i Global Biodiversity Information Facility
Betarmonides

Betarmonides er en slekt av biller som hører til familien smellere (Elateridae).


== Levevis ==
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter. Denne arten finnes gjerne i vegetasjonen ved elver, men den er stort sett sjelden.


== Utbredelse ==
Slekten er utbredt på New Zealand.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Pomachiliini Candéze, 1859
Slekten Betarmonides Schwarz, 1906
Betarmonides flavipilus (Broun, 1893)
Betarmonides frontalis (Sharp, 1877)
Betarmonides gracilipes (Sharp, 1877)
Betarmonides laetus (Sharp, 1877)
Betarmonides obscurus (Sharp, 1877)
Betarmonides sharpi (Candèze, 1882)


== Eksterne lenker ==
(en) Betarmonides i Global Biodiversity Information Facility
Cryptocardius

Cryptocardius er en utdødd slekt av biller som hørte til familien smellere (Elateridae). Den levde i jura-tiden.


== Utseende ==
En middelsstor (11,5 millimeter lang og 3,6 millimeter bred) smeller.


== Utbredelse ==
Slekten er bare kjent fra én lokalitet i Kasakhstan. Denne stammer fra øvre jura, omtrent 165-155 millioner år før nåtid.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien skjellsmellere, Agrypninae Candéze, 1857
Stammen Cryptocardiini Dolin, 1980 - bare utdødde arter
Slekten Cryptocardius Dolin, 1980
Cryptocardius mirabilis Dolin, 1980


== Referanser ==


== Kilder ==
Cryptocardius på FossilWorks [1] Besøkt 13.12. 2019.


== Eksterne lenker ==
(en) Cryptocardius i Encyclopedia of Life 
(en) Cryptocardius i Global Biodiversity Information Facility 
(en) Cryptocardius hos Fossilworks
Jessica Cooper Lewis

Jessica Cooper Lewis (født 3. april 1993 i Paget) er en bermudisk funksjonshemmet friidrettsutøver som konkurrerer i klassen T53, som er en av klassene for rullestolbrukere innen parafriidrett. Hun fikk bronse på 100 meter under Para-VM i 2015, og fikk tre medaljer under Parapanamerikanske leker 2019 i Lima. 


== Bakgrunn ==
Hun har medfødt diastematomyeli, som er en spalting av ryggmargen. Dette har gitt henne paraplegi, som er lammelse av begge beina. Hun ble introdusert for rullestolracing da hun var 13 år gammel, og begynte med dette i 2010. Det var Ken Thom som fikk henne til å begynne med denne idretten, og han var hennes trener fram til sin død i 2017. Hun trenes nå av hans sønn, Curtis Thom, som også driver med rullestolracing.


== Idrettskarriere ==
Lewis deltok i Parapanamerikanske leker 2011, der hun var flaggbærer under åpningsseremonien, og hun kom der på fjerdeplass på 100 og 200 meter, og femteplass på 400 meter. Året etter deltok hun i Paralympiske sommerleker 2012, og ble med det Bermudas første deltaker i et Paralympics noen sinne. Hun endte der på åttendeplass i alle de tre øvelsene hun deltok i - 100 meter, 200 meter og 400 meter.Hun kom på åttendeplass på 100 meter under Para-VM i friidrett 2013, men ble slått ut i semifinalen på 200 meter og 400 meter. Hun satte der personlig rekord på 400 meter med tiden 1:04,78. Under Parapanamerikanske leker 2015 vant hun 100 meter i klassen T53, med ny mesterskapsrekord på 17,67 sekunder. I tillegg kom hun på femteplass på 400 meter og sjetteplass på 800 meter. Hun deltok i Para-VM i friidrett 2015, og fikk der bronse på 100 meter i klassen T53, bak Huang Lisha fra Kina og Hamide Kurt fra Tyrkia. I tillegg kom hun på fjerdeplass på 200 meter og niendeplass på 400 meter.Lewis deltok igjen under Paralympiske sommerleker 2016 i Brasil, men nådde ikke finalen på 400 og 800 meter der. På 100 meter kom hun på sjetteplass. Året etter deltok hun i Para-VM i friidrett 2017, der hun kom på fjerdeplass på 200 meter, femteplass på 100 meter, sjuendeplass på 400 meter og niendeplass på 800 meter. 
Hun fikk tre medaljer under Parapanamerikanske leker 2019 i Peru. Hun vant 100 meter og 400 meter, og fikk sølv på 800 meter bak Yen Hoang fra USA. Der satte hun mesterskapsrekord på 100 meter med tiden 17,36 sekunder. Hun deltok også under Para-VM i friidrett 2019, der hun kom på fjerdeplass på 100 meter, åttendeplass på 400 meter og niendeplass på 800 meter.


== Referanser ==


== Eksterne lenker ==
(en) Profil og resultatoversikt hos IPC
(en) Profil hos Parapanamerikanske leker 2015
William Thanoothong Svendsen

William Thanoothong Svendsen (født 2000) er en norsk politiker, «admiral»/leder for Unge Pirater siden 1. desember 2019 og styremedlem i Piratpartiet.Han er oldebarn til stortingspolitiker Hartvig Svendsen


== Referanser ==
Norge under Kortbane-EM i svømming 2019

Norge deltok under Kortbane-EM i svømming 2019 i Glasgow i Skottland i Storbritannia fra 4. til 8. desember 2019 med 13 deltakere.


== Medaljevinnere ==


== Norske deltakere ==
Ingeborg Vassbakk Løyning (19 år), Bærumsvømmerne
Malene Rypestøl (18 år), SK Team Sør
Stina Kajsa Colleou (26 år), Lambertseter SK
Eva Kummen (17 år), Lambertseter SK
Emilie Nyenget Løvberg (24 år), Bærumsvømmerne
Henrik Christiansen (23 år), Lambertseter SK
Tomoe Zenimoto Hvas (19 år), Bærumsvømmerne
Markus Lie (24 år), Bergensvømmerne
Jon Jøntvedt (16 år), Bryne SK
Niksa Stojkovski (25 år), Bærumsvømmerne
Erik Årsland Gidskehaug (22 år), Stavanger SK
Christoffer Tofte Haarsaker (26 år), Bergensvømmerne
Jørgen Scheie Bråthen (24 år), Lambertseter SK


== Referanser ==
Militærpsykologi

Militærpsykologi er et fagområde som anvender psykologisk kunnskap og metoder i en militær kontekst. Fagområdet er nært beslektet med og har flytende overgang med militærpsykiatri. Moderne militærpsykologi oppstod tidlig på 1900-tallet. Tradisjonelt har utvelgelse av militære mannskaper vært et viktig fokus for militærpsykologien. Etterhvert har forebygging og behandling av posttraumatisk stress også blitt svært sentralt i militærpsykologien. I Norge ble det fra 1950-årene bygget opp en psykologisk-psykiatrisk tjeneste innen Forsvarets sanitet.


== Referanser ==
Inger-Lise Lien

Inger-Lise Lien (født 1954) er en norsk sosialantropolog som har forsket mye på integrering av innvandrere, rasisme, æreskultur/negativ sosial kontroll slik som æresrelatert vold og kjønnslemlestelse, og gjengkriminalitet. Hun har i flere perioder gjort feltarbeid i Punjab. Hun tok doktorgraden med avhandlingen Moral og emosjoner i pakistansk Punjab i 1993 og har utgitt en rekke bøker. Hun arbeidet fra 1993 til 2005 som seniorforsker med fokus på innvandring og integrering ved Norsk institutt for by- og regionforskning. Fra 2005 har hun vært forsker med professorkompetanse (forsker I) ved NKVTS. Hun var en av redaktørene for boken Velkommen som ny statsborger, som gis til nye statsborgere og som ble utgitt av Barne-, likestillings- og inkluderingsdepartementet i 2015.


== Bøker ==
Velkommen som ny statsborger, redaktør sammen med Geir Ulfstein og Farah Ali, Barne-, likestillings- og inkluderingsdepartementet, 2015
Pathways to Gang Involvement and Drug Distribution, Springer, 2013
I bakvendtland: Kriminelle liv, Universitetsforlaget, 2011
Street Gangs, Migration and Ethnicity, Willan Publishing, 2008
Moral og emosjoner i pakistansk Punjab, 1993


== Referanser ==
Ulrich Ferdinandt Beenfeldt

Ulrich Ferdinandt Beenfeldt (født 25. november 1714, død natten mellom 19. og 20. oktober 1782 samme sted) var en dansk portrettmaler i rokokkotiden.
Han var sønn av skredder Hans Jacobsen Beenfeldt (d. 1754) og Birgithe Malene Jensdatter Engelmann (d. 1721). Hans lærlingeforhold er ikke kjent, men især i hans tidlige arbeider vises påvirkning fra Johann Salomon Wahl (1689–1765) og Andreas Møller.


== Bestillere ==
Beenfeldts bestillere fantes innenfor hoffet og høyadel såvel som innenfor borgerskapet. Blant mere eller mindre faste kunder var grevene Reventlow, Danneskiold-Laurvigen, Frijs og Ledreborg.Beenfeldts portretter er gengitt med omhyggelig detaljrikdom. Farvene er ofte brune og uklare, mens han i de senere år nærmet seg  den nyklassisistiske stil med lettere og lysere toner.


== Familie ==
Han giftet seg første gang i 1744 med Anna Catharina Elisabeth Göbel (d. 1761), annen gang i 1762 med Lovise Sophie Jantzen (1738 Nyborg-1811 Kbh.), datter av Abraham Jantzen (1697 Drenderupgård-1759), 1727-55 postmester i Nyborg, 1741 til sin død rådmann i Nyborg, og Anna Susanne Rosbach (1701-53 Nyborg). Han døde 20. oktober 1782 og ble begravet på Nikolai Kirkegård i København.Larvik Museum eier et portrett av Christian Conrad Danneskiold-Laurvig  malt av Beenfeldt.


== Referanser ==
Penelope Ann Miller

Penelope Andrea Miller (født 13. januar 1964 i Los Angeles) er en amerikansk skuespiller.


== Biografi ==
Penelope Ann Miller ble født i Los Angeles i California, i 1964, som datter til journalisten Beatrice Ammidown og skuespilleren Mark Miller. Hun startet sin skuespillerkarriere i 1985 med en rolle i fjernsynsserien Tales from the Darkside. I 1987 spilte hun mindre roller i fjernsynsseriene Fem i familien, Miami Vice og St. Elsewhere. I 1989 spilte hun i Dead Bang.
I 1990 spilte Miller mot Arnold Schwarzenegger i komedien Barnehagepurk. I 1992 portretterte hun skuespillerinnen Edna Purviance i filmen Chaplin. Året etter, 1993, spilte Miller rollen som nattklubbdanserinnen Gail mot Al Pacino i Brian de Palmas gangsterdrama Carlito's Way. Deretter har hun spilt sporadisk i forskjellige Hollywood-produksjoner. I 2001 fikk hun en rolle i filmen Fanget i mørket. I 2010 spilte hun i filmen Flipped. I 2011 hadde hun en mindre rolle i den fransk-produserte og Oscar-belønnede dramafilmen The Artist. I 2016 spilte hun i The Birth of a Nation.
Miller var gift med skuespilleren Will Arnett fra 1994 til 1995. Siden 2000 er hun gift med James Huggins, som hun har to døtre med, Eloisa May (født 2000) og Maria Adela (født 2009).


== Referanser ==


== Eksterne lenker ==
(en) Penelope Ann Miller på Internet Movie Database 
(sv) Penelope Ann Miller i Svensk Filmdatabas 
(da) Penelope Ann Miller på Filmdatabasen 
(da) Penelope Ann Miller på Scope 
(fr) Penelope Ann Miller på Allociné 
(en) Penelope Ann Miller på AllMovie 
(en) Penelope Ann Miller hos Rotten Tomatoes 
(en) Penelope Ann Miller hos The Movie Database 
(en) Penelope Ann Miller hos Internet Broadway Database
Per Roger Lauritzen

Per Roger Lauritzen (født 1956 i Sandefjord), er en norsk skribent og friluftsmann.
Lauritzen var ansatt i Den Norske Turistforening i 34 år, blant annet som inspektør, informasjonssjef og redaktør. Siden 2011 er han ansatt i Norges Automobil Forbund (NAF) som redaktør av NAF Veibok, NAF Reiseplanlegger og NAFs reisebøker. Alene eller sammen med andre har han skrevet mer enn 80 bøker om natur, historie, reisemål, turisthytter og turmuligheter i Norge. Han har også vært redaktør for en lang rekke bøker, blant annet Til fots i Norge i 2000, Norsk Fjelleksikon i 2009 og Norges beste padleturer i 2017. 
Hovedverket er de ni bindene om FjellNorge (2001), KystNorge (2006) og SkogNorge (2009) som han skrev sammen med Leif Ryvarden. Sammen ble de tildelt Den Norske Friluftslivprisen 2007.


== Bibliografi, et utvalg ==
Norske fyrstasjoner, 2019
Norske fjorder, 2019
Omveier - fjellturer i pionerenes spor, 2019
Norges beste utsikter, 2017
Norges vakreste bilturer, 2016
Tusen padleturer, 2015
Hardangervidda, 2013
Norges beste toppturer, 2013
Langs Glomma, 2010
Norges beste fjellturer 2010
Grensesømmen 2005
Jotunheimen 2005
Norges grense 2005
Sognefjellsveien 2004
Hyttene i Rondane 1999
Hyttene på Hardangervidda, 1998


== Referanser ==
Pjotr Semjonov-Tian-Sjanskij

Pjotr Petrovitsj Semjonov-Tian-Sjanskij, opprinnelig  Pjotr Petrovitsj Semjonov (russisk: Пётр Петрович Семёнов-Тян-Шанский, født 14. januar (g.s.): 2. januar 1827 i Rjazanka i guvernementet Rjazan i Russland, død 11. mars (g.s.: 26 .februar) 1912 i St. Petersburg) var en russisk geograf og statistiker.


== Verker ==
Travels in the Tian'-Shan' 1856–1857. Trans. by Liudmila Gilmour, Colin Thomas and Marcus Wheeler. Edited and annotated by Colin Thomas. The Hakluyt Society, London 1998, ISBN 0-904180-60-3.
Ritter, K.: Zemlevedenie Azii. [Erkunde Asiens]. Übersetzt und ergänzt von P. P. Semenov. 5 Teile. St. Petersburg: 1856–1879.
P. v. Semenow’s Erforschungsreisen in Inner-Asien 1857, seine Aufnahmen des Alpensee’s Issyk Kul und anderer Theile. In: Petermanns Mitteilungen 4, 1858, Heft 9, S. 351–369. Karte 1:2870000, 2 Skizzen und 3 Profile.
Geografičesko-statističeskij slovar‘ Rossijskoj Imperii. [Geogr.-statistische Enzyklopädie des Russischen Imperiums]. T. 1 – T. 4. St. Petersburg 1863, 1865, 1867, 1870.
Živopisnaja Rossija [Pittoreskes Russland]. 12 Teile. Hrsg. v. P. P. Semenev. St. Petersburg, Moskva: 1881–1885.
Rossija. Polnoe geogr. Opisanie našego otečestva … [Russland. Vollständige geogr. Beschreibung unseres Vaterlandes …] Hrsg. von P. P. Semenov u. V. P. Lamanski. 19 Bände. St. Petersburg: 1899–1913.


== Referanser ==


== Litteratur ==
Berg, L. S.: Peter Petrowitsch Semjonow-Tjanschanski als Geograph. In: Berg, L. S.: Geschichte der russischen Geographischen Entdeckungen. Gesammelte Aufsätze. Aus d. Russ. Leipzig: Bibliogr. Inst. 1954, S. 193–197.
Esakov, V. A.: Petr Petrovič Semenov-Tjan-Šanskij, 1827–1914. In: Tvorcy otečestvennoj nauki. Geografy. Moskva 1996, S. 194–209.
Friederichsen, Max: P. P. Semenov Tjanschanski. [Nekrolog]. In: Petermanns Mitteilungen 60, 1914, I, S. 211.
Sauschkin, J. G.: Studien zu Geschichte und Methodologie der geographischen Wissenschaft. Aus dem Russischen, Gotha 1978, S. 98–110 u. ö.
(sv) Semenov-Tian-Schanskij, Peter Petrovitj i Nordisk familjebok (2. utgave, 1917)


== Eksterne lenker ==
 http://www.hermitagemuseum.org/html_En/11/b2003/hm11_4_67.html.   Arkivert 10. mars 2005 hos Wayback Machine.
Iselin Shumba

Iselin Shumba Skjævesland (født 28. desember 1984 i Harare i Zimbabwe) er en norsk skuespiller og aktivist. Hun er oppvokst i Kristiansand og er utdannet ved skuespillerlinjen til Kunsthøgskolen i Oslo 2008–2012 og ved The Michael Chekhov Institute i New York i 2013. Shumba har hatt en rekke roller ved norske teatre og i tv-serier, og er en aktiv skribent og samfunnsdebattant.


== Bakgrunn ==
Shumba er født i Zimbabwe av en norsk mor og en zimbabwisk far. Familien flyttet til Norge og Søgne da Shumba var halvannet år gammel. Senere flyttet familien til Justvik i Kristiansand.Hun har hatt flere roller ved norske teatre, blant andre Nationaltheatret og Hordaland Teater. Hun har også hatt roller i tv-serier som Snøfall (2016), ZombieLars (2017–2018), Kielergata (2019), Hjem til jul (2019–2020) og krimserien Livstid (2020).
Shumba er også opptatt av kunst, og er aktiv i offentlig debatt. Hun var blant initiativtakere til #stilleforopptak, et metoo-inspirert opprop hvor over 500 norske skuespillere tok et oppgjør med seksuell trakassering.


== Filmografi ==


=== Fjernsyn ===
2020 – Hjem til jul 2, Jeanette
2020 – Livstid, Ayla W. Quincy
2020 – Ragnarok, Yngvild
2019 – Hjem til jul, Jeanette
2017–2019 – ZombieLars, læreren Camilla
2018 – Kielergata, ordføreren Amalie
2018 – Ingen retur, Hedda
2017 – Aber Bergen, Berit Remø
2017 – Valkyrien, førskolelærer
2016 – Snøfall, Hjerterud
2014 – Adventslekene
2014 – Sofia Flux og det magiske høreapparatet, sykepleier
2013 – Lilyhammer, Lyse


=== Teater ===
Roller i utvalg:

Nationaltheatret – Reisen til julestjernen, nissemor og Petrine
Nationaltheatret – Double Feature, medvirkende
Kunsthøgskolen i Oslo – En midtsommernattsdrøm, Titania
Kunsthøgskolen i Oslo – We Are Blood, Professor Zwerenz
Dramatikkens hus – Synke så dypt, Helene
Dramatikkens hus – Bare Medea, Medea


== Referanser ==


== Eksterne lenker ==
(en) Iselin Shumba på Internet Movie Database 
(no) Iselin Shumba hos Nationaltheatret